สวัสดีค่ะ คือ กินยาคุมต่อเนื่องมา 6 เดือนเเล้วค่ะ [มินนี่28] วันนึงเราเเกะยาคุมจะกินเเต่นิ้วไปดันโดนเม็ดอื่นด้วย เลยกลายเป็นว่าตรงเเผงที่ยาเม็ดนั้นมันเเตกด้วยอะค่ะ เเล้วกว่าที่เราจะกินไปถึงยาเม็ดนั้นยังอีกหลายวัน ยาจะเสื่อมสภาพมั้ยคะ เเบบลมเข้าอะไรเเบบนี้ ตอนนี้ยาเม็ดนั้นยังอยู่ในเเผงนะคะ เเต่เเผงเป็นรอยปรุ ต้องทำไงดีคะ ?! หรือสามารถนำเม็ดนั้นออกมากินก่อนได้เลย ไม่จำเป็นต้องเรียงเม็ดยา
สวัสดีค่ะ การที่แผงยาคุมมีรอยปริเล็กน้อยนั้น หากยังไม่ได้มีน้ำหรือสิ่งสกปรกใดๆเข้าไป หรือตัวเม็ดยาคุมเองไม่ได้แตกออกมา แทบจะไม่มีผลต่อประสิทธิภาพของยาคุมค่ะแนะนำการแกะยาเม็ดที่แผงมีการชำรุดแล้วออกมา ใส่ภาชนะที่แห้งและสะอาดเก็บเอาไว้ หากเป็นยาคุมประเภทที่มีฮอร์โมนเท่ากันทุกเม็ด ก็สามารถเอาเม็ดนั้นมากินต่อในวันต่อไปได้เลย เหมือนสลับขึ้นมากินให้เร็วขึ้น แนะนำนำตัวยาจริงไปสอบถามเภสัชกรใกล้บ้านได้ว่ายาคุมประเภทที่รับประทานอยู่นั้นมีฮอร์โมนเท่ากันในทุกเม็ดหรือไม่ แต่จากการสืบค้นของแพทย์พบว่ายามินนี่ 28 ดังกล่าวมาจะมีฮอร์โมน Desogestrel 0.15 มิลลิกรัม + Ethinylestradiol 0.02 มิลลิกรัม เท่ากันทุกเม็ดค่ะ จึงน่าจะสามารถนำขึ้นมากินในวันถัดไปได้เลย หลังจากนั้นก็ให้กินเม็ดที่เหลือในแผงต่อไปตามปกติจนหมดแผง